Marja Mortensson

pienoiskuva|Marja Mortensson já Little Amal Ruándimist syeinimáánu 28. peeivi 2023 (Kove: Kimberli Mäkäräinen)
Marja Helena Fjellheim Mortensson (š. njuhčâmáánu 5. peeivi 1995) lii maadâsämmilâš šuoŋârähtee, lávloo, jyeigee já musikkár. Sun nyettee jieijâs pittáid sehe maadâ- já umesämikielân. Mortensson ovtâstit muusikstis jazz, klassiklâš muusik já maadâ- já umesämmilij ärbivuáválâš juoigâm. 

17-ihásâžžân sun čuojâttij piano já láávlui Taažâ kunâgâs Haraldân.

Palhâšumeh
Ive 2014 Mortensson väljejui Riddu Riđu ive nuorâ taidârin. Čuávuváá ive Mortensson raahtij Golbma jiena-single oovtâst ive 2012 vyeittee Katarina Barrukáin já ton ive vyeittee Elina Waage Mikalsenáin. Ive 2016 sun vuoitij Sámi Music Awards -kišto ärbivuáválâš juoigâmuási. Kyehti ive maŋeláá sun vuoitij Spelleman-palhâšume aalmugmuusik teikkâ ärbivuáválâš muusik -uásist albumist Mojhtestasse - Cultural Heirlooms. Ive 2018 sun vuoitij NOPA-palhâšume Mojhtesh-lavlust siämmáá albumist. Pessijâšlávurduv 2021 sun vuoitij Áillohaš-muusikpalhâšume.

 Diskografia 
 2017 – Aarehgïjre 
 2018 – Mojhtestasse (oovtâst Jakop Janssønnáin já Daniel Herskedaláin)
 2019 – Lååje (oovtâst Daniel Herskedaláin já Ruándim soloistij tävgikvarteetáin)
 2021 – Raajroe (oovtâst Jakop Janssønnáin, Daniel Herskedaláin já Kringkastingsorkestretáin)
 2024 – Båalmaldahkesne

 Oovtâstpargoost 
 2015 – Russuoh vuölieb nurâldâhalbum   
 2017 – Golbma Jiena, single oovtâst Katarina Barrukáin já Elina Waage Mikalsenáin
 2019 – Klarvær, oovtâst Moenje-juávhoin
 2021 – Tsïegle, oovtâst  Orrestimmie-juávhoin

Käldeeh

Luokka:Áillohaš-muusikpalhâšume vyeitteeh
Luokka:Ive 1995 šoddâmeh
Luokka:Ive nuorâ taaiđâr -palhâšume vyeitteeh
Luokka:Maadâsämmiliih
Luokka:Sämmiliih musikkáreh
Luokka:Sämmiliih šuoŋârähteeh